b'\n_START_ARTICLE_\nAntipartizanske operacije u NDH\n_START_SECTION_\nOperacija Vi\xc5\xa1egrad\n_START_PARAGRAPH_\nTrajanje: 30. rujna 1941. \xe2\x80\x93 4. prosinca 1941._NEWLINE_Cilj: uni\xc5\xa1titi \xc4\x8detnike koncentrirane oko Rogatice 40 km isto\xc4\x8dno od Sarajava i Vi\xc5\xa1egrada, grada na rijeci Drini 69 km udaljen od Sarajeva. Partizani i \xc4\x8detnici pokrenuli su \xc5\xbeestoke napade na ovo podru\xc4\x8dje i zauzeli ga 21. listopada 1941._NEWLINE_Partizanske snage: Romanijski odred i elementi Kalinovik\xc4\x8dkog odreda._NEWLINE_Hrvatske snage: 13. pje\xc5\xa1a\xc4\x8dka pukovnija, elementi Zagreba\xc4\x8dke konji\xc4\x8dke pukovnije i ostali._NEWLINE_Vo\xc4\x91enje operacije i ishod: Borba se oduljila i trajala je tjednima. Na kraju nijedna strana nije ostvarila zna\xc4\x8dajniji uspjeh.\n_START_SECTION_\nOperacija Ozren\n_START_PARAGRAPH_\nTrajanje: 3. prosinca 1941. - 12. prosinca 1941._NEWLINE_Cilj: uni\xc5\xa1titi partizane koncentrirane uz du\xc5\xbe rijeke Bosne i Spre\xc4\x8de u isto\xc4\x8dnoj Bosni i u planini Ozren koja le\xc5\xbei izme\xc4\x91u rijeka na kojoj su partizani sabotirali \xc5\xbeelejznicu Maglaj-Doboj i Tuzla-Doboj._NEWLINE_Partizanske snage: Ozrenski odred s \xc4\x8detri bojne (bataljuna)._NEWLINE_Hrvatske snage: \xc4\x8cetvrta pje\xc5\xa1a\xc4\x8dka divizija (sto\xc5\xbeer u Doboju) s oko 6 581 trupa raspore\xc4\x91enih u tri borila\xc4\x8dke skupine sastavljenih od 20 domobranskih bojni, 4 do 5 usta\xc5\xa1kih bojni, podr\xc5\xbeanih od 60-70 topova i 3 oklopna vlaka._NEWLINE_Vo\xc4\x91enje operacije i ishod: NDH je uspjela posti\xc4\x87i ve\xc4\x87inu \xc5\xbeeljenih ciljeva, ali partizani su pri\xc5\xbeili jak otpor prije povla\xc4\x8denja. NDH je imala 350 mrtvih i ranjenih, dok su partizani imali 120 mrtvih i ranjenih.'